இத்தகைய முன்னெடுப்புகளை 'நீர் சிக்கன சுற்றுலா' என்று அழைக்கின்றனர். ஏற்கெனவே பல சூழலியாளர்கள் இதுபற்றி கூறியிருந்தாலும் நடைமுறைப்படுத்துவது இதுவே முதல்முறை. தென்னாப்பிரிக்காவானது சுற்றுலாவைப் பெரிதும் நம்பியுள்ள நாடு. மொத்த உள்நாட்டு உற்பத்தியில் 9.1% சுற்றுலாவால் கிடைக்கும் வருமானம். ஆண்டுக்கு 3,20,000 வேலைவாய்ப்புகள் சுற்றுலாப் பயணிகளால் உருவாகிறது. மேலும், அவர்களது தண்ணீர்த் தேவை 1% ஆகத்தான் இருக்கிறது. எனவே, தென்னாப்பிரிக்காவின் நிலைமையைச் சமாளிக்க சுற்றுலாவானது குறையாமல் இருக்க வேண்டும். அவர்களும் தென்னாப்பிரிக்காவில் இன்னும் சுற்றுலா இருக்கிறது என விளம்பரப்படுத்தி வருகின்றனர். இத்தகைய நீர் சிக்கன முன்னெடுப்புகள் மூலம் நீரின் தேவையை 1.2 பில்லியன் லிட்டரிலிருந்து 515 மில்லியன் லிட்டராகக் குறைத்துள்ளனர். 4,50,000 லிட்டராக நீரின் தேவையைக் குறைப்பதே இலக்காக வைத்துச் செயல்படுகின்றனர்.